LidanRubinov/Halacha-QA huggingface dataset:
שאלה: גזל, נדר: הרב, חזרתי בתושבה לפני שנתיים. קצת מוזר לי לשאול תשאלה הזאת. אבל לפעמים זה מציק לי ואני מעדיפה להיות בלי ספקות. אם היה פעמים שגזלתי לפני שחזרת בתשובה הייתי קטנה לפני גיל 18. נגיד אני זוכרת שהיית עם אחותי במסעדה אולי הייתי בת 15 ושחכנו לשלם על האוכל ולא נראלי שהחזרנו להם תכסף. מה הדין לגבי זה? שאלה 2: נדרים: אני הולכת עם גרביים 40 דינר שאפשר לראות דרכם שערות כלומר לא אטומות לגמרי האם זה נדר שאני חייבת ללכת תמיד עם גרביים? מתי משהו נחשב לנדר? מועדים לשמחה.
תשובה: לשואלת 1. מי שגזל צריך להשיב את הגזלה. הגיל הקובע הוא 12 (לבת) ולא 18. צריך לנסות להזכר מה היה הסכום ולהחזיר. אפשר גם בעילום שם. אם המסעדה כבר לא קיימת, אז אין מה לעשות. 2. אם את נהגת מנהג טוב 3 פעמים והתכוונת להמשיך בו, פעמים הוא הופך לנדר. אם חשבת שזהו הדין המחייב, ואח"כ התברר לך שלא חייבים אלא זה מנהג יפה, אז זה לא נחשב נדר. בכל מקרה אם נדרת משהו וכעת אינך יכולה עוד לעמוד בו, את יכולה ללכת לרב ולהישאל עליו. כלומר הרב ישאל וישוחח איתך, וייתכן שיתיר לך את הנדרץ אפי קיציס
שאלה: כשרות צמר גפן מסוכר: פעמים רבות מוכרים באירועים צמר גפן לילדים שעשוי מסוכר. לא זכור לי אף פעם שראיתי כשרות על דבר כזה. האם יש בכך צןרך? דומני שהרכיב היחידי הוא סוכר, אבל אולי יש בעיה עם הכלי, אולי שימש לדברים אחרים, אולי הוא טעון הטבלה. בקיצור, האם יש צורך בכשרות למוצר זה? מועדים לשמחה,
תשובה: עבור כל מאכל שנמכר לציבור דרוש כשרות. וכך הוא החוק במדינת ישראל.
שאלה: ק  ש: מועדים לשמחה:) שמעתי פעם שצריך לשבת בזמן אמירת קריאת שמע וברכותיה, זה נכון?
תשובה: עייני
שאלה: טיהור הנפש - לבנות: בילדותי עברתי התעללות מינית מקרוב משפחה, עברו מס שנים אבל כל מיני תמונות ודברים שמזכירים גורמים לנפילות איך מתקדמים הלאה? איך שוכחים את הכל ודבקים בקב ה? איך מכפרים על דברים כאלה בכלל? איך מטהרים את הנשמה והנפש שלי? אני באמת באמת רוצה לשכוח וכל פעם נופלת ובכללי התקדמתי מאוד רוחנית אני לא רואה סרטים, אני מקפידה מאוד בצניעות, ומשתדלת בעוד דברים אשמח לעזרה ו מראש
תשובה: לשואלת היקרה את מספרת על התעללות מינית שעברת ואת שואלת על כפרה וטהרה, ועל התמודדות עם נפילות. ברור לי שמאחורי השאלה הקצרה וה יבשה  עומד כאב מאד גדול, התמודדויות מאד מאד לא פשוטות ואולי גם הסתרה ברמה זו או אחרת בהמשך לכך, אני רוצה להציע לך כיוון מחשבה קצת אחר. אני לא חושב שהנפילות שלך הן חטאים במובן הרגיל של המילה. הנפילות שלך מבטאות דרכי התמודדות לא טובות ולא בריאות עם הזוועה שעברת. כיון שכך, הדרך הכי טובה להתמודד עם הנפילות ולדבוק בקדוש ברוך הוא, היא למצוא דרך שבה תוכלי להתמודד עם מה שהיה בצורה בריאה וטובה. לצערינו הרב, הרבה בנות נמצאות במצבך ובדרך כלל, ההמלצה היא לפנות לטיפול מקצועי, טיפול שיעזור גם ברמה הנפשית וגם להתקדמות הרוחנית שלך בע"ה (כמובן, חשוב למצוא מטפלת מתאימה ויראת שמים, וברוך ה, יש הרבה כאלו היום). אם תרצי, אולי נוכל לסייע לך במציאת מטפלת מתאימה - אנא חזרי אלי למייל עם קצת פרטים (מקום מגורים, מה את עושה בחיים וכו ) חזקי ואמצי טוביה tsbias Gmail.com
שאלה: ברגים מסוג פיליפס: רציתי לשאול האם חל איזה איסור להשתמש בברגים מסוג פיליפס בגלל צורתם של צלב. אילן.
תשובה: לשואל אין כאן שום איסור. יש בעיה בצורה זאת כשעשו אותה לצורך דתי. אבל כלי עבודה שזה צורתו אין כאן שום בעיה. אפי קיציס
שאלה: שניים מקרא ואחד תרגום: הרב שרלו, בליל הושענא רבא למדתי את פרשות וזאת הברכה ובראשית שניים מקרא ואחד תרגום. האם רצוי (או חובה) ללמוד שוב את פרשת בראשית אחרי שמחת תורה? פתקא טבא!
תשובה: כיוון שהדבר נעשה בשבוע של בראשית - אין חובה לשוב ולקרוא שניים מקרא ואחד תרגום בהקשר זה. ויישר כוח
שאלה: תפילה: הרב יש לי בעיה,אני דתי לאומי שומר מצוות קלה כבחמורה,מדריך בבני עקיבא קובע עיתים לתורה ברמה גבוהה יחסית(משתדל)אבל איני מתפלל.פשוט אני לא מצליח לכוון לא מבין מה הטעם בתפילה מרגיש שזה בזבוז זמן. פעם הייתי מכוון בכל התפילה ממש ממודה אני עד עלינו לשבח והיום ממש קשה לי בקושי לפתוח סידור.אני כבר תקופה לא מתפלל לא שחרית לא מנחה ולא ערבית של יום חול
תשובה: התנועה הנפשית בה אתה נמצא עתה מזמינה אותך למסע ארוך. אם אתה מחפש "פטנט" לתפילה בכוונה   כנראה שלא אוכל לסייע. אני לא מכיר פטנטים בכלל, ובוודאי לא בתחום שאכן קורא לאדם לפעולה ארוכה ומשמעותית כמו התפילה. אם אתה מאלה שסבורים שמשבר אין פירושו רק מבוא לייאוש ולנפילה, אלא (כפי שהוא בשפה העברית "יושבת על המשבר") גם הזדמנות וגם הזמנה ללידה חדשה   אני מציע שנתחיל בכך. על התפילה ומקומה כתבתי מאמר הנקרא תפילה יוצרת ותפילה מביעה ( וזהו מאמר פתיחה להתמודדות כללית. אשמח אם תקרא אותו, ותשוב לכאן עם תובנות שיש לך על שתי התפילות, וכך נתקדם. האם זה מתאים לך?
שאלה: חרקים בכוסברה ופטרוזיליה: קניתי כוסברה ופטרוזיליה של חברת יבולי דוד למהדרין וראיתי שזה לא נמצא ברשימה של החברות המומלצות מבחינת נקיון מחרקים. האם רצוי לא להשתמש בזה? אלישבע
תשובה: מצ"ב קישור להנחיות בנושא
שאלה: ניסוי בצמחים בשמיטה:! ו על האתר המקסים שלכם. יש לי שאלה, בקרוב עליי לבצע ניסוי בצמחים שבו אני משקה גידולי צמחים במלח ובודקת את התפתחותם. העבודה היא חלק מהבגרות שלי. עכשיו רציתי לשאול אם מותר לי לבצע את הניסוי למרות שנת השמיטה, אם לא אוכל לעשות את זה זה מאוד מסבך את התהליך של הבגרות שלי.ובנוסף אני רוצה להדגיש כי הצמחים לא ישמשו למאכל אדם, אלא רק לצורך ניסויי. לא חשבתי על זה לפני אחרת הייתי מבצעת את הניסוי בשנה שעברה, מותר לי לבצע את הניסוי השנה?
תשובה: ב"ה בשמיטה מותר לבצע זריעות ושתילות במצע מנותק בתוך מבנה, לכן מותר לך לבצע את הניסוי בתוך כיתה, או בתוך חממה שמכוסה מניילון שהקרקע שלה גם כן מחופה בניילון, את הניסוי עצמו יש לבצע בתוך עציץ שאינו נקוב (גם צלחת מתחת העציץ נחשבת לעציץ שאינו נקוב). אם את צריכה פרטים נוספים את יכולה לפנות לכתובת המייל המצורפת. בברכת התורה והארץ דוד davideign gmail.com
שאלה: מגבלות הבחירה החופשית?: תהיתי. איך מסתדר רעיון הבחירה החופשית עם הרעיון שהכל לטובה? וגם - מה המקום של המחשבה במעשה הטוב? מראש.
תשובה: לך הבחירה החופשית היא לפני המעשה. הכל לטובה זה אחרי המעשה שקרה ואינו משפיע על החלטותיך אלא רק מלמד אותך לקבל את מה שקרה ברוגע ולא  לאכול את הלב  תזכה לשנים רבות דוד לוי
שאלה: נדר על חלאקה: לפני הלידה של הבן שלי נועם יצחק נדרתי נדר שאם זה יהיה בן זכר נעשה את החלאקה אצל רבי שמעון בר יוחאי. הבן שלי עוד כחודש בן 3 ורציתי לדעת אם במקום רבי שמעון בר יוחאי יהיה אפשר לספר אותו בירושלים אצל רבי שמעון הצדיק?
תשובה: לשואלת נדר צריך לקיים. אם נדרת ללכת לרבי שמעון בר יוחאי, אז צריך ליסוע לשם. אם אינך יכולה או שזה קשה לך, עלייך לעשות התרת נדרים. לשם כך עלייך ללכת לרב בית הכנסת או רב השכונה, לספר לו את הפרטים והוא ינסה להתיר לך את הנדר, כך שתוכלי לעשות חלקה במקום אחר. אפי קיציס
שאלה: כשרות ירקות עלים: רציתי לדעת האם החברה "ירק הארץ" המשווקת ירקות עלים מוכרת לכם? כתוב על האריזה כי הגידול נעשה בשיטת גוש קטיף והכשרות בהשגחה ובפיקוח של הרב אלעזרא-רב מקומי מושב שחר ושל הרב נח וז נסקי רבנות מועצה אזורית לכיש. דבר נוסף הוא האם ישנה הקלה מסוימת לגבי שטיפה של שמיר? ז"א שמיר שנקנה באופן רגיל והוא אינו גדל בשיטה למניעת חרקים, האם זה מספיק לשטוף אותו ולבדוק באופן סביר שאכן אין בו חרקים? אימי טענה שקראה שבשימר החרקים אינם נפוצים ועל כן קיימת הקלה כלשהי. מראש ואשריכם!
תשובה: לגבי ירק הארץ ראה בקובץ המצורף לגבי שמיר- צריך להשרות במי סבון שלוש דקות ואחר כך לשטוף היטב תחת ברז מים, לאחר מכן יש לבדוק כל עלה מול מקור אור חזק.
שאלה: יוטיוב: הרב! ברצוני לשאול, ישנם שיעורים והרצאות שאני שומע ביוטיוב. (כגון במתמטיקה). ופתאום עלתה לי המחשבה על זכויות יוצרים וכו. האם מותר לי לשמוע את השיעורים האלו ביוטיוב? או שאני צריך לבדוק מי העלה אותם והאם זה חוקי? ואם כן איך עושים את זה?
תשובה: ראשית, יישר כוחך על השאלה, שכן הרשת היום פרוצה מאד ומתפרסמים בה תכנים הפוגמים בזכויות היוצרים. עם זאת, ישנם פוסקים הסוברים ששימוש שאינו מסחרי בתכנים כאלו   מותר. לגבי התכנים המועלים ביוטיוב, אם היוצר לא תבע ולא דרש זכויות, מסתבר שאין איסור לשמוע ולראות את יצירותיו, ובפרט שאיני יודע על דרך בה אפשר לשלם ליוצר על השימוש ביצירה. לסיכום, מסתבר שמותר לך לראות הרצאות ביוטיוב.
שאלה: זוגיות: אני בת 19 ובשנה שנייה של שירות לאומי. אני כבר כמה שנים בתהליך של בניית הנפש שלי,ולאט לאט אני מבינה עוד דברים על עצמי ומתמודדות עם אתגרים שמקדמים אותי. אבל,יש בי חששות,תאוות,ופחדים. אני רוצה בעז"ה להתחיל לצאת לדייטים בסוף שנה. אני חושבת שבסוף שנה אני אגיע מספיק ליציבות נפשית. אבל פתאום יש בי תהיות,השנה אני משרתת בתל אביב ואני נתקלת בהמון אנשים מוזרים ולא שגרתיים-לסביות והומואים, אתאיסטים וחוזרים בשאלה,הומלסים,וכ ו. ויש כמה שממש גרמו לי לתהיות וחששות,אחת מהם היא לסבית שגם חזרה בשאלה שעושה איתי שירות באותו תחום.קשה לי להבין אותה מצד אחד ומצד שני זה מעלה בי חשש שאולי גם בי למרות שאני כן נמשכת ואוהבת גברים יש צד שגם אוהב בנות.,איך אני יודעת שחיבור מאוד חזק עם חברה טובה זה לא ברמה כבר של התאהבות?למה אני מרגישה מצד אחד חיבורים מאוד חזקים לאיזשהו בחור(נפשי ופיזי) רק מדיבור איתו ומנגד יום אחר כך יש בי חששות?למה אני חולמת בטירוף על זוגיות וילדים ומשקיעה המון המון בכדי לבנות תעצמי ולהכין תעצמי למען זה ופתאום חשש קטן מפחיד אותי בטירוף?איך בכלל אפשר לא לפחוד מכל הקשר הפיזי שיהיה לי עם בעלי בעז"ה ואיך שזה יהיה ומה עושים אם בחיים אפילו לא נגעתי בגבר שלא מהמשפחה.? האם זה טבעי שיש רגעים שיש בי רצון עז לקיים כבר יחסים? איך אני יודעת שאני בדרך נכונה ובבריאות נפשית? ומתי אני יודעת שזה הזמן הנכון לצאת?האם רק כשאני יהיה בלי חששות אפשר להתחיל לצאת או שזה טבעי שיש חששות והם יעלמו עם הזמן? סליחה על האורך,פשוט זוגיות ומשפחה זה הדבר הכי חשוב מבחינתי וכל הבלאגן הזה שיש לי פתאום בלב ובשכל מקשה עליי. :)
תשובה: את נוגעת בשאלות רבות מורכבות וכבדות משקל. אין ספק שאת בדרך הנכונה, ובעז"ה את תוכלי לבנות משפחה וזוגיות טובה, אך חשוב לא להתבלבל בדרך. משאלותייך הרבות ניכר שרובץ עלייך עומס רב של מפגש יומיומי עם דברים שונים. המפגש שלך עם כל כך הרבה אנשים מבלבל אותך. עומס הדמויות התל-אביביות שאת מתארת לא תמיד נותן את הכוחות לבנות נכון את הנפש. הייתי ממליץ לך לנסות להתרחק מכל הדמויות המבלבלות הללו, אחרת גם בלי שתרצי את עשויה למצוא את עצמך שם, כפי שכתב הרמב"ם: "טבע האדם להימשך אחר החברה". תנסי למצוא חברות טובות שבראש שלך, שיחד תתקדמו בעשייה חיובית בשירות הלאומי עם קשר לעולם של תורה. לגבי החשש שמא יש לך נטיות כלפי בנות ולא כלפי בנים, החשש הזה לא צריך להעסיק אותך. נטיות חד מיניות, קיים אצל אחוז קטן באוכלוסייה, ואין סיבה להעצים אותו. אינך צריכה לגעת בגבר כדי לדעת שאת רוצה להתחתן כדת משה וישראל. אל תתני למחשבות פסולות לבלבל אותך. השאלה האם להתחיל כעת להיפגש עם בנים למטרת חתונה היא שאלה מעולה, אך לא אוכל לענות לך מבלי להכיר את אישיותך. ובכלל, יהיה קשה לענות על כל שאלותייך המורכבות והחשובות מבלי להכיר אותך באופן אישי. הייתי ממליץ לך לנסות למצוא איזו מדרשה שתתחברי אליה שתתמלאי שם בתורה והכוונה נכונה. במקביל או לחלופין תחפשי רבנית או רב שתתייעצי איתם, ויכוונו אותך באופן אישי בכל הלבטים השונים בהמשך דרכך לבניית אישיותך ומשפחתך בעז"ה. בברכת שנה טובה והצלחה בכל מעשה ידייך, הלל מרצבך
שאלה: ספרי תורה: פרצו לבית הכנסת בישובי וספרי התורה נמצאו על הרצפה מה צריך לעשות?
תשובה: כאשר ספר תורה נופל, נהגו שהמפיל אותו צם, גם אם עשה זאת בשוגג. יש שהחמירו שכל הקהילה תצום, אולם למעשה נוהגים להקל בזה, והציבור אינו צם. כדאי שהרב המקומי, יארגן משהו ציבורי לכל היישוב כדי לעורר הלבבות על האירוע הקשה.
שאלה: מחשבות טורדניות קשות: לכבוד הרב אני סובל כבר שנה ממחשבות טורדניות מפגיעה באנשים מדיבוק ששוכן בתוכי פחד מזה שאני איזה מכשף כי חלמתי אתמול חלום והיום התגשם מקרה מהחלום שחלמתי אני מאוד מאוד לחוץ אין לנו כסף לפנות לפסיכולוג המחשבות האלה באות כל היום אבל בערב שישי ושבת הם מתחזקות כי אני שומר שבת האם יש משהו שאני יכול לעשות?
תשובה: צריך להתעלם לחלוטין מכל המחשבות האלו חומר רב תוכל למצוא כאן: כדאי מאד לפנות לרופא המשפחה בנושא הזה (אתה יכול לפנות גם בלי לשתף את ההורים, אבל מן הסתם כדאי מאד לשתף אותם). הוא יכול להפנות אותך לסיוע של קופת החולים אליה אתה שייך חזק ואמץ. טוביה, tsbias1 gmail.com
שאלה: חסה ירק הארץ: רצינו לברר לגבי חסה של חברת "ירק הארץ" בהשגחת הרב ויז ונסקי והרב אלעזרא,
תשובה: מצ"ב קישור להנחיות בנושא
שאלה: זוגיות: הרב, אני יוצאת עם בחור תקופה ולאט לאט אנחנו יותר נפתחים אחד לשני. אני ידעתי שהבחור היה באומנה אבל לא ידעתי מה היה עברו והוא לאט לאט נפתח אלי. במפגש האחרון הוא סיפר לי שאביו ואמו הביולוגיים לא היו נשואים. האמא יהודייה והוא בקשר איתה והוא כרגע גם לא יודע מי האבא הוא בתהליכי חיפוש. הוא לא יודע אם הוא יהודי או לא, ומה הסיפור כ כ.(בתעודת זהות לא רשום את שם האבא. זה לא רשום במשרד הפנים). השאלה היא מה עושים במצב כזה? אנחנו ממש קשורים אחד לשני ורוצים להתחתן. אבל פתאום נרתעתי שגיליתי שההורים שלו לא היו נשואים והוא אפילו לא יודע מי האבא. אשמח לתשובה,
תשובה: שמחתי לשמוע שטוב לך עם הבחור שאת נפגשת אתו. לגבי ההתלבטות שלך אם להמשיך את הקשר עם הבחור מכיוון שהוריו לא חיו יחד, זו אכן שאלה חשובה. אינני מכיר אותך, ולא את הבחור, ואין ספק שההכרות האישית היא משמעותית מבחינות שונות. ובכל אופן, לפי איך שאת מתארת את המציאות, שטוב לכם יחד, אינני חושב שאת צריכה לבטל את הקשר ביניכם. מה שעשו הוריו זה פחות רלוונטי לגביכם. עיקר השאלה היא שאת יודעת שהוא יהודי (ולברר שהוא אינו ממזר חלילה). מה שיותר חשוב בבחינת הזוגיות, שתבחני היטב את היציבות הנפשית של הבחור ואת היכולת שלו להיות בן זוג טוב, והביטחון שלך שהוא מסוגל להנהיג משפחה. עיקר העניין שהוא אדם טוב לסביבה, בעל מידות טובות, וירא שמים. אם את חשה שהבחור יציב נפשית לחלוטין, ולא נפגע במשך השנים מהמשפחות שעבר בהם, וגדל בבריאות נפשית מכל הבחינות, אינני חושב שיש עילה לבטל את הקשר הטוב שקיים ביניכם. ובכל אופן, ממליץ מאוד להתייעץ עם אנשים שמכירים אותו במשך השנים, ואנשים שמכירים אותך. כמובן, שבדרך כלל טוב להתייעץ עם ההורים (שלך) שאולי יצליחו לראות את הדברים במבט נוסף. בברכת הצלחה רבה, הלל
שאלה: עזרה: כבוד הרב יש לי מישהו שאני מכירה שנמשך לגברים שהם בעצם נשים. ואמרתי לו שזה חטא גדול, ניאוף. מה עושים במצב כזה איך עוזרים לו, ומה החטא והעונש במצב כזה. איך עוזרים לבחור הזה
תשובה: וברכת ד  יש מטפלים בנושא זה, עליו לגשת בעצמו לטיפול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בראשית.: היי ושבוע טוב,אני בת 17 ויש לי כמה שאלותשאשמח מאוד אם תענה לי : א.האם המילה גיהנום והשטן מוזכרת ביהדות,אם כן איפה היא מוזכרת? ב.בספר בראשית,יש לי כל כך הרבה שאלות רק על הפסוק עצמו כמו:האם העולם היה קיים ליפני,כמה זמן נברא העולם וכו.? ג.האם יכול ליהיות שהאדם שמדברים בתנ"ך הוא בכלל מין שונה,שלא דומה למין של האדם של היום?
תשובה: א. באופן כללי, היהדות עוסקת מעט מאוד בשטן כדמות שנמצאת בשמיים ועושה דברים רעים. הגמרא אומרת "הוא השטן הוא מלאך המוות הוא יצר הרע", ומלמדת בכך כי אנחנו צריכים לעסוק בשטן שנמצא בתוכנו שהוא היצר הרע, ולא לעסוק כל כך בשטן שהוא מחוצה לנו. זה נכון גם ביחס לגיהנום. על כן, השטן והגיהינום אכן מוזכרים, אבל מעט, ותשומת הלב לא ניתנת להם, אלא לאדם   שצריך להיות צדיק וישר, בוחר טוב, ונאבק כנגד הכוחות הרעים שיש בו. ב. אכן, יש הרבה שאלות על ספר בראשית, ואפילו על הפסוק הראשון שבו. אנחנו לא מבינים עד הסוף מה היה לפני בריאת העולם, ואף שכתוב "והארץ הייתה תהו ובוהו" אנחנו לא כל כך מבינים את זה. בשל כך, אנו עוסקים בעיקר בעולם לאחר שהוא נברא, ולא בשאלה מה היה בו קודם. ג. אין שום סיבה להניח שמדובר על אדם שונה.
שאלה: תפלה: ממתי אומרים ברך עלינו עלינו?
תשובה: וברכת ד  בארץ ישראל, החל מז  מרחשוון תשע"ה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אבלות: יש לי 2 שאלות בנושא הלכות אבלות. בעלי בשנת אבל, אימי נתנה לי סכום כסף לפני שנת האבל על מנת שאקנה לבעלי חנוכיה. האם מותר לי לקנות לו חנוכיה לקראת חנוכה? שאלה שניה- מטעם העבודה שלי עושים אירוע לעובדים,איננו יודעים מה תוכן האירוע,האם מותר לבעלי להצטרף? אודה לתשובתך.
תשובה: ראשית, המקום ינחמכם. לבעלך אסור לקבל בשנה זו מתנות, המשמחות אותו מאוד. על כן, הדבר הנכון לעשות הוא לקנות לו את החנוכיה בשנה הבאה. אם יש נסיבות מיוחדות - הן לא פורטו בשאלה, ועל כן איני יודע אותן ואם הן משפיעות על פסק ההלכה. לבעלך מותר להצטרף אלייך כחלק מחובותיו כלפייך, אלא אם כן מדובר באירוע שהוא בעל אופי בידורי בעליל.
שאלה: משמעות השם יאיר: בעז"ה עוד כמה חודשים אני צפויה ללדת ורציתי לדעת יותר על משמעות השם יאיר.
תשובה: ראשית, שתהיה לידה קלה ומשמחת. נראה כי השם הוא הפשוט ביותר להסבר: אנו מברכים את בעל השם כי הוא יאיר לעולם - יביא טוב וברכה לעולם.
שאלה: מחשבות: מחשבות לרב יש לי המון מחשבות. כל הזמן אני חושבת.העיניין הוא ששמתי לב שרוב המחשבות בזמן האחרון חוזרות על עצמן.מחשבות על אדם מסוים לפני האדם הזה הייתי ממציאה לי סיפור ומספרת אותו כל הזמן והכל במחשבה.פעם חשבתי לכתוב על זה ספר.נכון לעכשיו.זה מרגיש כמו אובססיה.זה מפריע לי להתנהל בחיים. כי זה מופיע פתאום.וכמעט בכל מצב.אני מנסה לשחרר וזה חוזר.לפעמים המחשבות יוצרות דימיון ואני מרגישה כאילו זה אמיתי. הייתי מאוד רוצה להיפטר מהמחשבות האלה.השאלה שלי האם יש בעיה הלכתית לחשוב על אנשים מסוימים.ו הבנתי שמחשבות יותר חמור ממעשה.(איזה מעשה?עד כמה המחשבה חמורה אם לא קורה כלום והכל בדימיון? אשמח אם תפרט על המחשבות ועונש אם יש. וגם אם תיתן עיצה איך להיפטר מהן.
תשובה: תהליכים נפשיים העוברים על האדם הם בעלי פנים מגוונות. פן אחד, בו את פונה לכאן, הוא הפן הרוחני ההלכתי. בנושא בו את עוסקת   אין להלכה עמדה ישירה. היא כמובן אינה מתלהבת ממחשבות משוטטות, והיא מעדיפה מחשבות ממוקדות על אמונה, עשיית טוב וכדו, אולם אין היא מתערבת בהקשר זה בתהליכים נפשיים. על כן, לא בהלכה נמצא האתגר שאת מחפשת, וגם לא הפיתרון והמענה. בוודאי שמחשבות על עונש בהקשר זה אינן מקדמות דבר. אם הדבר מציק לך   כדאי מאוד להסיר את האבן הכבדה שעל הכתפיים שלך, ולהשתחרר מזה. את זה כדאי לעשות עם בעלי מקצוע, שיעזרו לך לחלץ מתוך עצמך את היכולת לחיות חיים יותר חרותיים ויותר חופשיים. כדאי לך, כי יהיה לך הרבה יותר טוב והרבה יותר קל לחיות כך. ובהצלחה גדולה
שאלה: שם לבן: ראשית אציין כי זו הפעם השלישית בה אני שולחת שאלה זו, כיוון שלצערי בפעמיים הקודמות הקישור שנשלח אליי למייל לא עבד. כולי תקווה שהפעם אוכל לצפות בתשובה. אני ובעלי מצפים לבן ראשון בקרוב מאוד, בעזרת השם. את הבחירה הרשמית של השם נערוך לאחר הלידה, כמובן. כרגע, אנחנו רק מעלים אופציות וכיווני חשיבה כדי להיות מוכנים. בעלי מאוד מאוד מעוניין בשם ליעד ואני תוהה לגביו. אני באה ממשפחה מסורתית ובעלי מרקע חילוני יותר. אני מאוד מחוברת למסורת ורואה עצמי כאחראית על הובלתה בבית, ובעלי מכבד זאת. בהקשר של בחירת השם- אני רוצה לבוא לקראתו, אך חשוב לי שלשם תהיה משמעות עברית עמוקה, גם אם מדובר בשם חדש שאינו מן המקורות. למיטב ידיעתי, משמעות השם הפשוטה היא: שלי לנצח. בניסיוני לחפש אחר משמעויות נוספות עמוקות יותר, חשבתי שניתן לפרש את השם גם כך: ל-י-עד, כלומר: לה הנצח, האינסוף. אשמח לשמוע את חוות דעתך על השם, זה יעזור לי ולבעלי מאוד. ושבת לילך.
תשובה: להלן תשובה שניתנה אודות השם ליעד (אולי זו הייתה שאלתך): בנוסף לכך, השם ליעד יכול להתפרש כתפילה ש-ה  יהיה לי לעד. ואם זה כוונתכם את יכולה להיות רגועה בהחלט. כפי שכתבת חשוב שתגיעו יחד לשם ששניכם אוהבים, ואתם נותנים לו משמעות חיובית. בברכת הצלחה רבה, בלידה ובגידול הילד, שנה טובה הלל מרצבך.
שאלה: נשואין לאשת אחי: אם אני מתגרש האם אישתי יכולה להינשא לאחי-או רק במצב של מיתה ללא בנים ז"א יבום? איציק
תשובה: כל לומדי הדף היומי בימים אלה יודעים שאין אדם רשאי לשאת את אשת אחיו.
שאלה: שם לבן נולד: בני נולד ביום שישי האחרון 17 10 2014 בשעה 13:37 וחשבנו על השם דויד על שם אבי שיחיה. האם השם מתאים למולד מבחינת זמן לידתו?
תשובה: לך הדרך הנכונה היא לקרוא לבן על שם אבותיכם או אבות האומה ואצלכם שני הדברים משתלבים. יש בכך גם משום כבוד להורים. לבדוק תיאום עם המולד זה דומה לאיסור עבודה זרה ואסור לעשות זאת. צריך להמנע משימוש בתאריך הנוצרי ובודאי במה שקשור לימי הולדת וכד  - אך ורק התאריך העברי. תזכו לגדלו לתורה לחופה ולמעשים טובים דוד לוי
שאלה: רשימת משחטות מומלצות: ברשימת המשחטות המומלצות על ידיכם הופיע בעבר משחטת מילועוף מחיפה, אולם היא הוסרה מהרשימה ולא מופיעה בה עתה. אני שואל האם אתם ממליצים שלא לאכול מתוצרת משחטה זו עבור מי שמבקש להדר בכשרות? מאיר
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו  להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: כשרות בשנת שמיטה בבתי מלון: אנחנו אשכנזים, היחידים במשפחה המורחבת שמקפידים על כשרות מהדרין. האם מותר לנו בשנת השמיטה להתארח שבת אחת במלון או בית הארחה שמגיש אוכל ע"פי היתר מכירה? מדובר על הורים ו4 ילדים מתחת לגיל מצוות עשר ומטה. האם יש לכם רשימה של בתי מלון הארחה שכשרותם אוצר בית דין או יבול נוכרי?
תשובה: מצ"ב מאמר עם הנחיות לשנת השמיטה. אין בידנו רשימה של מלונות בנושא
שאלה: מעדן ארבעה פירות: קיבלנו מעדן ארבעה פירות המיוצר בצרפת בכשרות חת"ס ב"ב ובאישור הרה"ר. היבואן א. סיימן סחר בע"מ. אנחנו אוכלים רק מהדרין, האם אפשר לצרוך את המעדן, או לזורקו?
תשובה: ראה קישור מצורף:
שאלה: הלכה: הרב, האם אפשר ליטול ידיים עם טבעות גולדפילד בקביעות?כלומר אין בעיה של חציצה?
תשובה: וברכת ד  מכיוון שהטבעות מורדות מהאצבע מדי פעם, על כן גם לנטילת ידיים יש להוריד. החומר ממנו עשויה הטבעת אין לו משמעות, אלא קביעות הטבעת על היד. בברכת התרה והארץ יהודה הלוי עמיחי מכון התורה והארץ כפר דרום - שבי דרום
שאלה: תפילה המשך: ו קראתי את המאמר,נהניתי מאוד אני חושב שסוג התפילה של הרמבן זה לא סוג שאפשר להתמיד בו כי הוא נורא מבוסס על התפרצות של רגש,לעומת הסוג של הרמבם שהוא מבוסס על הרגלים טובים והתמדה והוא באמת בונה באדם קומה של תפילה(כמובן עם לימוד והפנמה של התכנים עליהם אנו מתפללים-הרי גם אם אתפלל במשך שנים, אם לא אזדהה עם רעיון בונה ירושלים או סלח לנו לא אמצא טעם בתפילה)
תשובה: נראה לי כי אתה צודק. בשל כך, התפילה היומיומית שלנו היא יותר בכיוונו של הרמב"ם - עשיית רצון ד, עבודה, ולא זו בלבד אלא שהוטלו עליה משימות נוספות. התפילה היום היא גם ממלאת המקום של הקורבנות, וממילא בשל כך יש לה קביעות וחובה מתמידים. לעומת זאת, אנו זוכים לעתים לתפילת הרמב"ן, ואתה צודק כי כדי שהתפילה של הרמב"ן תתרחב לכל התחומים המקיפים אותנו - יש צורך בעבודה. יישר כוח
שאלה: שם: רציתי לדעת אם השם אפרת לבת הוא שם טוב?
תשובה: השם אפרת זהו שם נפלא. יש לו מספר משמעויות. א. ח כותבים שמרים הנביאה נקראה אפרת. ב. אפרת זה מלשון פרייה. ג. השם מוזכר בספר דברי הימים א (ב, יט). ד. אפשר לקשר את השם לאפרת היא בית לחם מקום קבורתה של רחל אמנו, ניתן לקשר זו לדרך שעם ישראל עובר עד לגאולה השלימה. בהצלחה רבה ומזל טוב
שאלה: אוצר הארץ: לכבוד הרב, ישנם עלים של חסלט, כגון פטרוזיליה וכוסברא הנמכרים בסופרמרקט ומצוינת עליהם תווית של "אוצר הארץ". בתווית מצוין שמדובר בגידולים מאדמת עולי מצרים באישור גדולי הרבנים, אבל לא כתוב שם האם מדובר בהיתר מכירה או שמא יש לנהוג קדושת שביעית בירקות אלו. גם באתר של אוצר הארץ מצאתי שאחד המקורות שהם מוכרים הם מאדמות אלו, אבל לא ברור כלל מהאתר איך צריך לנהוג בעלים. אשמח לתשובה ולהוראה ברורה הלכה למעשה, כיון שהדבר כלל לא ברור גם לאחר שניסיתי להבין כמה פעמים.
תשובה: וברכת ד  כל שקית שאין עליה כתובית "קדוש בקדושת שביעית המחיר הוא." אין בה קדושה ואין צורך לשמור קדושת שביעית. רק כשיש כתובית מיוחדת יש לשמור קדושת שביעית. כל שאר השקיות אין בהם קדושת שביעית יתכן שזה מצע מנותק ויתכן שזה עולי מצרים עם היתר מכירה. אני מקווה שכעת זה ברור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גזל: הרב, רציתי לשאול אם אני חייב בדיני ממונות( דיני שמיים או ארץ), במידה ועשיתי נזק לרכוש חבריו ברשותו. דוגמא( אם נתתי לו מכה קלה על האוטו והוא ידע מיזה כי זה היה בנוכחותו, אך לא אמר דבר ולא ביקש שאשיב לו גזלה-גם אם הוא התבייש) או דוגמא נוספת(אם קרעתי חולצה במזיד או שוגג של חברי בפניו והוא לא ביקש את דמי ההפסד. ) האם העובדה שהוא לא ביקש פותרת אותי מדין גזל. ואיני צריך להשיב לו דבר ואני פטור מעונשי עולם הבא?
תשובה: וברכת ד כל מקום שיש מחילה גמורה אין צורך לשלם, אבל אם המחילה איננה גמורה יש להשיב. אבל לכאורה אדם שראה את הדבר ואמר אני מוחל, לא מקפיד וכדו  הרי זה מחילה גמורה. בברכת התרה והארץ יהודה הלוי עמיחי מכון התורה והארץ כפר דרום - שבי דרום
שאלה: ירקות עלים: קניתי בזיליקום של חברת ירוק מהכפר, יש על זה כשרות רבנות מ.א. לכיש. האם ניתן לבדוק ולהשתמש? אם כן באיזה צורה?
תשובה: מצ"ב הנחיות בנושא
שאלה: מעשרות: אני מעוניינת להתחיל להפריש מעשר מהמשכורת החודשית הבעיה היא שאני לא עובדת כרגע ובעלי עובד אך מרוויח 4500 לחודש רציתי לשאול מה ההלכה בנוגע למעשרות ממשכורת כזאת? הרי 10 מהמשכורת הם 450 ש"ח האם זה הסכום שצריך לתת ע"מ לקיים את מצוות המעשר או שניתן להביא סכום אחר כפי היכולת הכלכלית של הזוג? מורן.
תשובה: וברכת ד  יישר כח על הרצון לקיים מצוות מעשר כספים. תחילה יש לדעת מספר דברים. אנו פוסקים להלכה שאין חובה לתת מעשר כספים מהתורה וגם לא מחכמים אלא זה מנהג ראוי לנהוג בו. בעקבות כך מובן שאם אדם לא גומר חודש בגלל הוצאות שוטפות איננו צריך לתת מעשר כספים ורק צדקה (שהיא חובה תמידית). על כן אם אתם יכולים לגמור את החודש ראוי ורצוי לתת מעשר כספים ואז נותנים עשירית מההכנסות נטו (כמעט). אולם כפי שכתבתי לעיל אם זה הרבה מדי ואינם יכולים לעמוד בכך, תנו צדקה שאין לה שיעור. כמו כן אם אתם מקבלים עליכם מעשר כספים כדאי לומר שאתם עושים זאת ללא נדר. בברכת התרה והארץ יהודה הלוי עמיחי מכון התורה והארץ כפר דרום - שבי דרום
שאלה: זיווג: גיסתי היא בחורה מדהימה בת 27 אך לא מצליחה למצוא זיווג. האם יש סגולות למציאת זיווג שאפשר לתת לה? האם כל התרומות האילו למקומות כמו ישיבת הרשבי שנותנים נר וקמע ואןמרים שמזכירים את השם של התורם ובקשתו בתפילה זה צשהו שכדאי לנסות?
תשובה: וברכת ד  יש להשתדל להרבות בתורה, תפילה ומעשים טובים. כמו כן כדאי להשתדל לפנות לאנשים שמתעסקים בשידוכים וזווגים שתכיר יותר אנשים, ואי"ה הכל יהיה לטובה. כמו כן חשוב ביותר לא ליפול בייאוש אלא להתמלא בשמחה בעבודתו יתב. באופן כללי אנשי שמחים מאירים פנים ואי"ה תמצא את זיווגה במהרה. בברכת התרה והארץ יהודה הלוי עמיחי מכון התורה והארץ כפר דרום - שבי דרום